# 1. Unha viaxe incrible

## Glosario

## Lectura

Definición:

  Ler, comprender e interpretar un texto.

Exemplo:

  A lectura daquel conto foi moi divertida.

## Imaxinación

Definición:

  Facultade de formar na mente situacións que poden ser realistas ou non.

Exemplo:

  Aquela nena escribiu un conto moi bo porque ten moita imaxinación.

# Proposta de reto

Unha viaxe incrible, na que coñecemos mundos máxicos, onde podemos ser heroes, aventureiros, ou descubrir segredos agochados. Nesta viaxe hai novas ideas, emocións e aprendizaxes. Nela poderás soñar, imaxinar e pensar. E, todo isto... como pode suceder?

Pois aquí tes unha resposta: a lectura. A lectura é unha habilidade fundamental que non só abre portas ao coñecemento, senón que tamén nos permite explorar novos mundos, comprender realidades diferentes e desenvolver a nosa imaxinación.

Cal é ese conto que te inspira? Que che fai rir, soñar e gozar da lectura? Ese conto que cada vez que o ves o queres ler?

## Lectura facilitada

O novo reto será unha viaxe incrible: con mundos máxicos, heroes, aventureiros ou segredos agochados.

Nesta viaxe hai novas ideas, emocións e aprendizaxes. Pero... como pode pasar?

A través da lectura!

A lectura é unha habilidade que nos abre portas ao coñecemento, pero tamén a desenvolver a imaxinación.

Cal é o teu conto favorito? Que conto queres ler sempre?

## Audio

audio/mpeg

## Necesitas axuda?

Escoller un conto supón numerosas cuestións que debemos ter en conta.

Aquí tes algunhas ideas:

.

Que conto che gustaba que che leran? Cal é ese conto que non te cansas de ler? Pensa en varios contos que che gustaran ou busca algún novo que che chame a atención.

.

Que é o que che gusta do conto? Que personaxes ten? Que é o que pasa que tanto che gusta? Como avanza a historia?

.

Que ensinanza ten o conto? Que che fai imaxinar? Que aprendiches con el?

.

Divulga o conto para que todos e todas a poidan gozar da súa lectura.

## Lectura facilitada

Escoller un conto supón moitas cuestións:

.

Cal é o meu conto favorito?

Pensa en varios contos que che gusten ou busca algún novo que che chame a atención.

.

Que é o que me gusta do conto?

Que personaxes ten?

.

Que me ensinou o conto?

Que me fai imaxinar?

.

Comparte o conto para que todos e todas a poidan gozar da súa lectura.

## Audio

audio/mpeg

# Que imos aprender?

1. Comprender, interpretar e analizar un conto.

2. Redactar textos instrutivos, cunha acentuación correcta.

3. Identificar e clasificar substantivos.

4. Coñecer novos prefixos e sufixos.

5. Familiarizarse coas linguas da contorna.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)