# 4.1. Pasos a seguir

## Glosario

## Avaliación

Definición:

  Revisión do que se fixo para saber ata que punto se alcanzaron os obxectivos marcados previamente e en que aspectos se pode mellorar.

Exemplo:

  Despois da avaliación do traballo, tivemos que mellorar dous apartados.

## Proxecto

Definición:

  Traballo ou actividade que facemos para aprender sobre algo ou crear algo novo. Ten un obxectivo e require planificar os pasos a seguir para conseguilo.

Exemplo:

  Hoxe quedamos para planificar o proxecto de Ciencias sobre os animais mariños.

# Pasos a seguir

## Elaboración do proxecto

### Inspiración

Collede o conto e reflexionade sobre el: que é o que vos gusta? Por que ese conto? Facede unha choiva de ideas e pensade no que queredes transmitir para animar a súa lectura, unha imaxe, unha oración... Que é o que ides facer no voso marcapáxinas?

### Deseño

Unha vez que xa sabedes o que vai levar o voso marcapáxinas é o momento de facer o deseño. Escollede o tipo de marcapáxinas que queredes facer e bosquexade o resultado que queredes obter. Pensade en todos os detalles e se queredes que leve luz ou non.

### Elaborar o marcapáxinas

É o momento de poñerse mans á obra. Collede o material que precisades e, de forma organizada, comezade a elaborar o marcapáxinas do voso conto. Anotade os pasos que ides facendo.

### Texto instrutivo

Xa tedes o marcapáxinas: agora debedes elaborar un texto instrutivo para que todo o alumnado que o desexe teña o seu. Usade o procesador de textos e indicade todos os pasos para que sexa posible a súa consecución.

### Avaliación

Revisade o traballo feito para comprobar que todo está correcto e modificar o que consideredes mellorable.

Unha vez rematado, é o momento de valorar o traballo feito.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)