# 3.3. Segunda parada

# Cantas palabras...

Uxía atopou unha chea de palabras na súa lectura... Pero, como pode clasificalas?

# Principais clases de palabras

As palabras teñen diferentes funcións e cada unha destas funcións é unha categoría. As principais son as seguintes:

## Substantivos

Son as palabras que nomean (tamén chamadas nomes), poden ser seres vivos, obxectos, ideas ou sentimentos. Por exemplo: nena, gato, cadeira ou tristeza.

## Determinantes

Son as palabras que van co substantivo e que o determinan. Poden ser: artigos, demostrativos, posesivos, numerais ou indefinidos. Por exemplo: a nena, este gato, a miña cadeira, dous estoxos ou algunha cadeira.

## Adxectivos

Son as palabras que nos din como é ou como está o substantivo. Por exemplo: azul, pequena, lixeira...

## Verbos

Son as palabras que indican unha acción. Por exemplo: cantar, beber ou ir.

## Pronomes persoais

Son as palabras que nomean a persoas ou obxectos sen usar substantivos. Por exemplo: eu, ti, el, ela, nós...

## Adverbios

Son palabras que indican circunstancias. Poden ser de tempo, lugar, modo, cantidade, afirmación, negación ou dúbida. Por exemplo: aquí, lonxe, moito...

## Audio

audio/mpeg

# Clasificación dos substantivos

## Común ou propio

## Propio

Son os substantivos que concretan. Por exemplo: María, A Coruña, Miño...

## Común

Son os substantivos xenéricos. Por exemplo: lapis, barco, mochila...

## Concreto ou abstracto

## Concreto

Son os que podemos percibir cos sentidos. Por exemplo: televisión, fariña, culler...

## Abstracto

Son os que non podemos percibir cos sentidos. Por exemplo: fantasía, ledicia...

## Contable ou incontable

## Contable

Son os que podemos contar. Por exemplo: bolso, aula, rapaz...

## Incontable

Son os que non podemos contar. Por exemplo: alegría, azucre, auga...

## Individual ou colectivo

## Individual

Son aqueles que nomean unha soa persoa, animal ou cousa. Falan dun só elemento. Por exemplo: árbores, peixe, neno...

## Colectivo

Son aqueles que, aínda estando no singular, nomean un conxunto de seres da mesma clase. Por exemplo: fraga, tropa, cardume...

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)