# 3. Pillade o tren

## Glosario

## Contorna

Definición:

  Lugar físico ou social no que vivimos ou nos movemos. Pode ser a escola, a casa, a vila ou o mundo que nos rodea.

Exemplo:

  Na miña contorna fálase galego e castelán.

## Gramática

Definición:

  Regras que nos axudan a construír frases e a usar ben as palabras, como saber cando unha palabra é feminina ou masculina, ou como se conxugan os verbos.

Exemplo:

  Segundo a gramática, temos que poñer o artigo ‘a’ diante de palabras femininas como ‘a escola’.

## Ortografía

Definición:

  Conxunto de regras que nos din como escribir correctamente as palabras dunha lingua.

Exemplo:

  Grazas á ortografía sei que ‘casa’ leva ‘s’ e non ‘z’.

# Pasamos á acción

Agora que xa tedes a maleta feita, é o momento de subir ao tren...

Para chegar ao voso destino debedes facer varias paradas polo camiño. Primeiro pararedes na vosa parada especial: a biblioteca, para logo coñecer as linguas que se falan na vosa contorna.

Na seguinte parada repasaredes as categorías gramaticais centrándovos no substantivo. Tamén identificaredes os prefixos e sufixos e coñeceredes o seu significado, melloraredes a vosa acentuación identificando e acentuando ditongos e hiatos.

Finalmente, escribiredes textos instrutivos para poder crear o voso marcapáxinas.

## Lectura facilitada

Coa maleta feita, subimos ao tren.

Para chegar ao noso destino debemos facer varias paradas.

1. Descubriremos o noso lugar especial: as bibliotecas
2. Pararemos a coñecer as linguas que se falan na nosa contorna.
3. Repasaremos as categorías gramaticais, centrándonos nos substantivos. De paso, veremos os prefixos e sufixos.
4. Melloraremos a acentuación.
5. Escribiremos textos instrutivos.

## Audio

audio/mpeg

# Como o imos facer?

Para fomentar a lectura debemos ter en conta os seguintes pasos:

1. Pensade un conto e no seu significado. Para iso faredes unha tormenta de ideas e un debate para escoller o mellor conto.
2. Unha vez que tedes o voso conto, debedes ler, comprender e interpretar todos os elementos do conto.
3. Para escribir as instrucións de como elaborar o voso marcapáxinas é preciso facelo dunha forma correcta, polo que debedes repasar a vosa ortografía e gramática.
4. Tamén é necesario que o voso marcapáxinas sexa creativo e para iso buscaredes deseños que poidan ser de interese.
5. Deseñade o voso marcapáxinas coas súas instrucións, sempre tendo en conta o voso conto de referencia.

## Lectura facilitada

Pasos a seguir para fomentar a lectura:

1. Pensamos nun conto e no seu significado.
2. Unha vez que temos o noso conto, debemos ler, comprender e interpretar todos os elementos do conto.
3. Para escribir as instrucións de como elaborar o noso marcapáxinas é preciso facelo cunha ortografía e gramática correcta.
4. Buscaremos deseños que poidan ser de interese.
5. Deseñamos o noso marcapáxinas coas súas instrucións.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)